[{"text_idx": "#000006", "text": "Mae Mared yn mwynhau actio ac yn aelod o gwmni actio Theatr Felinfach ac yn actio\u2019r cymeriad \u201cPC Wpsi Deisi\u201d yn y pantomeim Nadolig blynyddol. Yn ei hamser hamdden mae\u2019n mwynhau nofio, gwylio rygbi a chymdeithasu gyda ffrindiau."}, {"text_idx": "#000007", "text": "Mae Mared wedi bod yn gweithio fel Pennaeth Gweithrediadau i Gymdeithas Amaethyddol Frenhinol Cymru ers bron i bum mlynedd ac wedi mwynhau pob agwedd o\u2019i ro\u0302l yn fawr. Cyn hynny bu\u2019n gweithio fel Swyddog Gweithredol Sirol i Undeb Amaethwyr Cymru a Swyddog Datblygu CFfI Ceredigion am bron i 11 mlynedd. Mae\u2019n gyn-aelod o CFfI Llanddewi Brefi a bu\u2019n cystadlu mewn nifer o gystadlaethau, daliodd nifer o swyddi clwb a bu hefyd yn gynorthwyydd i CFfI Ceredigion yn 2004 ac mae bellach yn un o arweinwyr y clwb."}, {"text_idx": "#000009", "text": "\u201cRwy\u2019n edrych ymlaen yn fawr at weithio fel Prif Weithredwr CFfI Cymru, sefydliad sy\u2019n agos iawn at fy nghalon. Mae CFfI yn sefydliad ardderchog ar gyfer pobl ifanc sy\u2019n byw yng nghefn gwlad Cymru sy\u2019n cynnig cyfleoedd diddiwedd i aelodau rhwng 10 a 28 oed ac rwy\u2019n gyffrous i gael gweithio gyda\u2019r aelodau, swyddogion a staff i arwain a gyrru\u2019r mudiad yn ei flaen\u201d."}, {"text_idx": "#000011", "text": "\u201cMae\u2019n anrhydedd i benodi Miss Mared Rand Jones fel Prif Weithredwr CFfI Cymru. Mae gan Mared digon o brofiad o fewn y mudiad wrth fod yn cyn aelod a cyn trefnydd Sir i Geredigion. Gyda\u2019i sgiliau a phrofiad wrth fod yn y mudiad a gweithio yn y RWAS, bydd hi\u2019n dod mewn ag egni ardderchog i ddatblygu gyda\u2019r ti\u0302m o staff ifanc a brwdfydrig a swyddogion CFfI Cymru a\u2019r gwaith ardderchog nhw, gan gadw\u2019r mudiad i symud ymlaen\u201d"}, {"text_idx": "#000012", "text": "Mae\u2019r Ffederasiwn yn edrych ymlaen yn awr at eu calendr prysur gyda\u2019r Wledd o Adloniant yn cael ei chynnal ddechrau mis Mawrth yn Pontio, Bangor. Mae\u2019n deg dweud bod cyfnod cyffrous o\u2019n blaenau i CFfI Cymru!"}]